description: Според Розалия Димитрова корупцията се ограничава до началника на граничния пункт.

title: Корупцията по граничните пунктове е само на ниските етажи, твърди директорът на Агенция "Митници"

maintext:
Фотограф: Фотограф: Агенция
Корупцията по граничните пунктове е по ниските етажи на администрацията. Това заяви пред БНТ директорът на Агенция "Митници" Розалия Димитрова след спецакцията на ГКПП Лесово, при която бяха задържани 31 служители за искане и получаване на подкупи. 25 от митничарите вече са на свобода , а днес прокуратурата трябва да реши дали да наложи на останалите шестима най-тежкото наказание – задържане под стража.Димитрова добави, че не е изненадана от резултатите на акцията. Тя обаче изрази учудване как определени митнически служители, които вече са уличавани в корупция и след това възстановявани на работа, продължават да се занимават с това."Това е голям проблем в системата. Има много митничари, които биват разследвани за корупция и отстранявани от работа. След това обаче им падат обвиненията и ние трябва да ги върнем на работа. Разбира се, не ги допускаме до възлови работни места, където могат да нанесат най-много вреди", уточни Димитрова.Тя помоли за разбиране превозвачите, които вече организираха един протест заради бавното пропускане на камиони по граничните пунктове. Те дори заплашиха, че ако проблемът не бъде решен, ще поискат оставките на всички виновници за това, сред които и самият директор на Агенция "Митници"."Преминаването на един камион отнема максимално 29 минути. Всичко зависи от инфраструктурата на граничния пункт", каза Димитрова.


title: "Верея" се върна към победите след шест поредни мача без успех

maintext:
"Верея" победи "Локомотив" (Горна Оряховица) с 1:0
[LAP.bg]
"Верея" и "Локомотив" изиграха равностойно първо полувреме, в което имаше предимно битка, а възможности за отбелязване на гол почти липсваха.
В началото на двубоя се откри по един шанс пред двата отбора. В осмата минута Иван Караджов спаси изстрел с глава на Венцислав Керчев, а минута по-късно Амаду Сукуна се озова на добра позиция в наказателното поле, но отправи слаб удар в ръцете на Николай Банков.
Ситуацията за "Верея" се усложни в 39-ата минута, когато преминалия през школата на ПСЖ Осма Балде получи втори жълт картон и остави тима си в намален състав.
Въпреки това в заключителните секунди на полувремето домакините стигнаха до гол. Сукуна задържа между двама бранители, нахлу отдясно и центрира към Цветанов, който не успя да уцели добре топката. Тя обаче придоби коварна траектория, удари се в гредата и премина голлинията с целия си обем, преди Банков да я избие.
В началото на второто полувреме "Локомотив" опита да засили натиска и в игра се появи Цветан Генков. "Верея" обаче се бранеше организирано и почти не даваше шансове на "железничарите".
Най-добрата възможност се откри пред Матиас Курьор, който беше изведен очи в очи с Караджов в 56-ата минута, но не успя да го преодолее.
След последния съдийски сигнал се стигна до сбиване между Курьор и Илия Мунин. Двамата стигнаха и до размяна на удари, преди да бъдат удържани от съотборниците си, след което получиха червени картони от рефера Станислав Тодоров.
Въпреки че трябваше да играе повече от едно полувреме в намален състав, "Верея" сложи край на серията си от шест поредни мача без победа в Първа лига след труден домакински успех с 1:0 срещу "Локомотив" (Горна Оряховица).Момчил Цветанов отбеляза единствения гол в мача, за да донесе първа победа на старозагорци от почти два месеца насам.Тимът на Александър Томаш събра 15 точки след 13 кръга и се изкачи на девето място в класирането. "Локомотив", който имаше три победи в първите четири мача под ръководството на Иван Колев, постава дванадесети с 11 точки.

fasttext_language: bg


description: В най-добрия случай целта е да бъде мобилизирана тази общност да прояви активност поне колкото белите американци.

title: Латино избирателите може да определят новия президент на САЩ

maintext:
Испански говорещите избиратели в САЩ са мобилизирани за президентските избори както никога досега и вероятно ще се окажат ключовият фактор, определящ кой ще влезе в Белия дом.
Раздразнени от определенията, които им лепи Доналд Тръмп, включително, че имигрантите са изнасилвачи и убийци, те се явяват в рекорден мащаб, особено в щати, важни за победата на Хилъри Клинтън, разказва "Ню Йорк таймс".
Това се случва на фона на засега изненадващо ниска активност на чернокожите избиратели, традиционно подкрепящи демократите.
Във Флорида, където победителят вероятно ще бъде определен с минимална разлика, около 1 милион от предварително гласувалите до неделя 6.2 милиона души са испански говорещи. Това е увеличение от 75% спрямо предишния вот от 2012 г.
В окръг Кларк в щата Невада, където са Лас Вегас и най-голямата латино общност в щата, само в петък са гласували рекордните 57 000 души. Според "Вашингтон пост" на 8 ноември демократите ще влязат в изборния ден с преднина, близка до тази от 2012г., когато Барак Обама спечели Невада със 7 пункта преднина.
За засилена изберателна активност на общността съобщават и от оспорвани щати като Колорадо и Аризона, както и в Тексас - традиционно републикански щат, където демократите почти не водят кампания.
Важно за демократите е също, че мнозина от тези хора гласуват да пръв път. Анализ на допитванията сред предварително гласувалите във Флорида показва, че над една трета от испански говорещите сред тях не са го правили преди четири години.
Демократите от години инвестират внимание, политики и солидни средства в организации в помощ на имигрантите в щата. Щабът на Клинтън още от началото започна да работи за неизползван потенциал в групата на латино избирателите. През тази година право на глас имат 27 милиона от тях, а това е увеличение с цели 26% спрямо 2012 г.
Въпреки това в най-добрия случай целта е да бъде мобилизирана тази общност да прояви активност поне колкото белите американци. Преди четири години 48% от испански говорещите отидоха до урните, докато при белите този показател бе 64%.


title: Фотогалерия: Коя е Меган Маркъл - приятелката на принц Хари

maintext: 1/16 снимки в галерията Меган Маркъл е американската актриса, която доскоро беше известна предимно с ролята си в сериала "Костюмари". За няколко дни тя стана една от най-популярните медийни личности след като принц Хари официално потвърди връзката им.


description: На въпрос с какви мотиви е гласувал на референдума Борисов посочи, че "е хубаво да се пита народът, но да се избягва популизмът, разбира се, да се мисли."

title: Борисов: Хубаво е да се пита народа, но да се избягва популизма, да се мисли

maintext:
Фотограф: Юлия Лазарова
"Н
"Днешният ден за мен е като всички останали, има ЦИК, има човек в правителството в лицето на вицепремиера Томислав Дончев, който отговаря, МВР, дежурни прокурори. Нямам роля в днешния ден", допълни той.
На въпрос с какви мотиви е гласувал на референдума Борисов посочи, че "е хубаво да се пита народа, но да се избягва популизма, разбира се, да се мисли. Няма как да не гласувам за нещо, което дава всяка демокрация". Относно заявката за промени в правителството при слаб резултат заяви, че предпочита да коментира след изборния ден.
"Дай боже тези избори като всички останали да минат мирно, тихо и най-добрите да победят." Това пожела премиерът Бойко Борисов пред журналисти в Банкя, където пусна своя вот, цитиран от агенция "Фокус".аправиха се промени в Изборния кодекс, защото целта беше да се даде по-голяма възможност, да се улеснят хората да гласуват. Всички, които желаят да гласуват в чужбина и в България", коментира по-нататък министър-председателят изборната организация.


title: Инструкция за паркиране

maintext:
Винаги съм се чудел на нашите родни шофьори от СКГТ как успяват да правят задръствания... карат с 20 км в час, спират на средата на уличното платно... за тях специално (едва ли четат тук) пускам 2 снимки.
На снимката:
Нагледен пример по спиране на спирка: Отстояние от тротоара на всички!!! гуми - 1 см!!! (Между другото го правят на скорост, никак бавно не карат, но изключително добре си вървят по лентата, дори и на завои - а там самата лента е доста по-тясна от тези в България - общо взето, колкото ширината на автобуса)
Фотограф: И.Филипов


description: Напоследък изключително често действията на прокуратурата се политизират. Използват се за политическо говорене, заяви говорителят на главния прокурор.

title: Прокуратурата била готова с обвиненията срещу Москов още през септември, но изчакала изборите

maintext:
Румяна Арнаудова
Фотограф: Юлия Лазарова
Наблюдаващите прокурори по разследването за ваксините от Турция са били готови с обвиненията срещу здравния министър в оставка Петър Москов и на заместника му Адам Персенски още в края на септември. Те обаче решили да ги повдигнат след края на президентските избори. Това съобщи пред Би Ти Ви говорителят на главния прокурор Румяна Арнаудова. На Москов бяха повдигнати обвинения за три престъпления , две от тях са по служба.На въпрос дали не е странно, че обвинения се повдигат на хора, които вече не са във властта, визирайки се разследванията срещу бившите енергийни министри Делян Добрев Румен Овчаров по случая АЕЦ "Белене", тя уточни, че никой не е знаел предварително, че ще се стигне до подаване на оставка от страна на премиера Бойко Борисов."Факт е, че напоследък изключително често действията на прокуратурата се политизират. Използват се за политическо говорене", поясни тя."Смятаме, че са налице доказателства, че действията на Петър Москов са довели до неимуществени вредни последици в значителна степен – уронил се е престижа на Министерството на здравеопазването и е създадено недоверие у гражданите по отношение на процеса по ваксиниране на деца", каза още Арнаудова пред Нова телевизия.


title: Футболните национали приемат Беларус в опит "да се размърдат"

maintext:
Селекционерът Петър Хубчев заяви в събота, че е наясно със състава си
[LAP.bg]
трудна победа с 4:3 срещу Люксембург, а след това дойдоха загубите с 1:4 от Франция и с 0:3 от Швеция.
Селекционерът заяви, че е избрал състава за мача. И даде знак, че ще има промени.
"Много хора твърдят, че основният ни проблем е защитата. Факт е, щом имаме проблем отзад, значи има проблем целият отбор. Изключително доволен съм от старанието на отбора в тренировките - приятно ме изненада. По-трудното е да пренесем това на терена. По принцип на тренировки нямаме проблеми, но мачовете не протичат така, както ни се иска. Това ще е задачата, дано да се получи", добави Хубчев.
Колегата му
Заради президентските избори в страната срещата ще бъде излъчена по БНТ HD. "За мен единственият път да се върнат хората на стадиона са добрите игри. Не толкова резултатите, а самото себераздаване на терена. Тогава хората ще видят, че ние се опитваме да живеем, да мърдаме и да вървим напред. Тогава ще се върнат, но иначе никакви лозунги, апели и каквото и да било нещо друго, ще могат да направят това нещо."Селекционерът заяви, че е избрал състава за мача. И даде знак, че ще има промени."Много хора твърдят, че основният ни проблем е защитата. Факт е, щом имаме проблем отзад, значи има проблем целият отбор. Изключително доволен съм от старанието на отбора в тренировките - приятно ме изненада. По-трудното е да пренесем това на терена. По принцип на тренировки нямаме проблеми, но мачовете не протичат така, както ни се иска. Това ще е задачата, дано да се получи", добави Хубчев.Колегата му Александър Хацкевич показа различен поглед върху случващото се в трудната група . "Ясен фаворит в групата е отборът на Франция. След това може би са Швеция и Холандия, които също са сред претендентите. Може би вие смятате, че битката е предрешена, но аз не бих се съгласил с такова мнение само след три изиграни мача от десет възможни. Не бива да се отделят отборите, все още шансове има за всички", каза той.Заради президентските избори в страната срещата ще бъде излъчена по БНТ HD.
Българският национален отбор приема Беларус тази вечер в четвъртия си мач от квалификациите за световното първенство в Русия през 2018 г. Срещата е на Националния стадион "Васил Левски" от 19.00 часа.Съставът на България изглежда в безтегловност в трудната си група. Отборът започна сСелекционерът Петър Хубчев посочи, че не му е поставяна цел за класиране. И призова да се обърне внимание на положителното. Това обаче изглежда трудна задача, а красноречиво потвърждение идва от факта, че до 15.30 ч. в събота са били продадени 216 билета . Все пак от БФС очакват на стадиона да има около 4000 зрители.Хубчев се надява футболистите да играят без страх.


title: Германски отбор беше глобен с 60 хил. евро за хвърлена глава от бик

maintext:
Феновете на "Динамо" (Дрезден) са сред най-проблемните в Германия
Германският втородивизионен "Динамо" (Дрезден) беше наказан и глобен с 60 хил. евро заради поведението на феновете си в мача с "Лайпциг". Сред провиненията на запалянковците е и хвърлянето на глава от бик към терена.Мачът беше от турнира за Купата на Германия и се игра през август и беше определен за високо рисков."Динамо" е наказан с частично затваряне на стадиона за един мач. Клубът беше в период на пробация заради инциденти с феновете от миналия сезон.По време на мача с "Лайпциг", чийто прякор е "биковете", освен хвърлената глава, запалянковците на домакините замерили играч на съперника с монета и разпънали обидни транспаранти. Съставът от Дрезден спечели с 5:4 след дузпи.В следващия кръг обаче отборът загуби с 0:1 от "Арминия" у дома и отпадна.Това не е първият случай с наказание за "Динамо" заради проблем с феновете. Отборът беше изваден от Купата на Германия за сезон 2013-14 поради инциденти.


title: "Реал" запази първото място след рутинен успех над "Леганес"

maintext:
Гарет Бейл бе звездата за своя тим, след като реши всичко с два гола в края на първата част
"Реал" (Мадрид) запази първото си място в класирането и след 11-ия кръг в Примера дивисион, след като постигна рутинна победа над новака "Леганес".Белите се наложиха с 3:0 на "Сантиаго Бернабеу", след като два пъти точен бе Гарет Бейл, а едно попадение добави и Алваро Мората.Воденият от Зинедин Зидан тим събра общо 27 точки, с пет повече от вечния си съперник "Барселона", който тази вечер има трудно гостуване на "Севиля"."Реал" откри резултата още с първия си точен изстрел в двубоя, но това се дължеше само на факта, че отборът изигра първото полувреме в почти тренировъчно темпо. Преди това в 22-ата минута Кристиано Роналдо беше изведен зад защитата сам срещу вратаря, но изстрелът му мина над вратата.Гостите се възползваха от лежерния подход на съперника си и създадоха няколко добри атаки, но им липсваше завършващият удар. В края на полувремето Бейл нанесе двоен удар в рамките на седем минути и на практика реши всичко в мача. В 38-ата минута той се разписа след отлично подаване на Иско, а в 45-ата след рикошет в тялото на съперник.Столичаните започнаха по-настоятелно второто полувреме и в рамките на няколко секунди Бейл се размина на два пъти с хеттрика си. Отборът на "Леганес" пропусна страхотна възможност да върне интригата в 71-ата минута, когато Шимановски излезе очи в очи с Навас, но шутира от далечно разстояние и вратарят съумя да избие в корнер.В 76-ата минута стартиралият като титуляр Мората оформи крайния резултат, а до края срещата просто се доиграваше. Добрата новина за белите освен победата, бе и завръщането в игра на Лука Модрич, който лекуваше контузия и пропусна последните седем срещи на своя тим.


description: Българските реакции от "Фейсбук" и "Туитър"

title: Тотално изчерпване на залежите от смисъл...Обитаеми планети има ли?

maintext:
Тази статия е част от темата "Изборите в САЩ"
Следва - американци се връщат по родните си места след повече от 300 години странстване. — Maria Karakusheva (@mkarakusheva) November 9, 2016
"Само да съм чула нещо за българския избирател", е реакцията с усмивка на Зорница Христова.
алко уточнение - победата на Тръмп ще бъде победа на Путин. Това казах преди няколко дни. Уточнение - поне така Путин ще си мисли. Реалността ще бъде различна."
Според Константин Павлов - Комитата - "
Само велики и стабилни нации останаха на този свят. Нормални няма."
Писателят Георги Господинов пише, че "не става дума за политика и проценти, става дума за живот и за смисъл. Да спечели този, който крещи от кич и омраза, който иска да прави стени срещу хора е удар срещу цялата история на света, колапс на разума. Най-лошата продукция на Холивуд. Победа на баналното зло. И това да минава за бунт. И тук някой да злорадства. Не разбирам. Истерията на озверелите, неудовлетворените, които искат да наритат системата, да стане яко, сеир, без да разбират, че отварят пътя на мрака. Политиката не е американски кеч, защото там са заложени нашите тела, и на тези, които идват след нас.
Т отално изчерпване на залежите от смисъл - локално и глобално"
Жена или изнасилвач? Изнасилвач, разбира сееее! — Alexandra von D (@Alexandra_von_D) November 9, 2016
"Жалко, че Моника Люински така нелепо се размина с най-походящия за нея президент", пише Красимира Хаджииванова.


title: Бедствено положение в Банско, река Глазне отнесе три моста

maintext:
Фотограф: Юлия Лазарова
Бедствено положение е обявено в община Банско заради проливните валежи от днес. Това съобщи кметът Георги Икономов.
Той допълни, че ситуацията е критична, а екипът на общинската администрация се опитва да овладее положението. Река Глазне е отнесла три моста по течението си, има наводнени търговски обекти и писти. Нивото на реката е изключително високо. На критичните точки са изпратени екипи на "Гражданска защита".
Критично е положението и в съседната община Разлог. Там реката преля край село Баня и наводни земеделски площи. В района са изпратени служители на общинската администрация и "Гражданска защита". Там е и кметът Красимир Герчев.
Пострадали хора засега няма, съобщиха за "Дневник" от двете общини.


description: "Дневник" публикува обръщението на държавния глава по повод края на изборната кампания за президент и вицепрезидент и националния референдум на 6 ноември.

title: Да гласуваме свободно и независимо (обръщение на президента Росен Плевнелиев за изборите)

maintext:
Росен Плевнелиев
Фотограф: Юлия Лазарова
"Дневник" публикува обръщението на държавния глава Росен Плевнелиев по повод края на изборната кампания за президент и вицепрезидент и националния референдум на 6 ноември, излъчено по БНТ и БНР.В неделя ще се проведат избори за президент и вицепрезидент и национален референдум. Предизборната кампания приключи и сега всичко е в ръцете на суверена. Призовавам всеки гражданин да упражни своята власт, защото гласуването не е просто задължение или право, както и не е еднократен акт на подкрепа за политик и политическата сила, която го е издигнала. Народният вот е най-мощното оръжие за задаване посоката на развитие на страната за един по-дълъг период от време. Вече повече от месец кандидатите за президент и вицепрезидент са пред нашия поглед. Дали успяха да ни убедят в идеите си и да представят на гражданското общество смислен дебат по приоритетите на страната, това сега вече е история. Дойде редът на всички нас да покажем каква е държавата, в която искаме да живеем ние, децата и внуците ни.Днес Европа и светът преживяват един от най-тежките си периоди от седемдесет години насам. Трудностите не бива да ни плашат, още по-малко трябва да търсим екстремни и екстравагантни решения. Такива решения историята познава много. Нагледахме се на месии и популисти в нашата история. Те винаги идват в тежки времена, експлоатират страховете на хората и никога не са довели, който и да е проблем, до трайно решение.Нека гласуваме разумно, да подкрепим устойчивите решения, да дадем път на ценностите и морала, на демокрацията, на мира и свободата. Именно, понеже е трудно, трябва да се придържаме към ценностите, вградени в основата на демократичното общество. Да не се отклоняваме от идеала и посоката, зададена от нашите предци. Никой не бива да подценява мъдростта на българския народ, народ с хилядолетна и славна история, със здрави корени, мисия и с достоен път през вековете. Когато застанем пред урните, нека подкрепим ценностите и реалистичния подход, даващ решения по пътя на осъществяване на националния идеал.Истинските, работещите решения са по-трудни и по-бавни, но в дългосрочен план се изплащат. България е част от най-достойните съюзи на демократични и свободни държави – Европейският съюз и НАТО. Ние сме там не заради фондовете, които получаваме от Европа, и не само за сигурността, която ни гарантира НАТО. Това е нашият цивилизационен избор, това е нашето семейство, това са нашите ценности – да живеем по правила, да поставяме на първо място човека, да изградим държава, в която демокрацията, плурализмът и справедливостта нямат алтернатива. Вярвам, че и при тези избори българският народ ще покаже, че освен качествата на един или друг кандидат, ценностният ни избор е съзнателен така, както безалтернативни са мирът, свободата и демокрацията.Призовавам политическите партии и всички участници в предстоящите избори да уважат правото на суверена да направи своя избор свободно и независимо. Нека не натоварваме деня за размисъл с опити за манипулация и нерегламентирано привличане на гласове. Познаваме този подход от близкото минало, но всеки трябва да се е убедил, че подобен успех е измамен, а пораженията, които нанася на политическата система и на гражданското общество, са несравнимо по-тежки. Нека всички да уважим народа си, да повярваме в неговата мъдрост и да приемем решението му такова, каквото е.Тази неделя, освен че избираме президент и вицепрезидент, предстои за трети път в нашата най-нова история да участваме и в национален референдум. Горд съм, че всичките три национални допитвания се проведоха през моя мандат, защото искрено вярвам във възможностите на пряката демокрация. Да, действително има още детайли, които трябва да регулираме така, че да извлечем максимална полза от този силен инструмент на демокрацията, но аз вярвам, че добрите решения ще дойдат с опита. Активното участие на референдума в неделя ще бъде ясен знак, както по отношение на важността на референдумите, така и по отношение на тяхната конструктивна роля в подкрепа на българската демокрация.Скъпи сънародници,На държавния глава му се налага да овладява не една критична ситуация. Има моменти, в които цялата държава се крепи на него. Именно затова, личността на президента и неговата принципна позиция са изключително важни. Тази неделя ще избираме петия български президент, който си пожелаваме да бъде достоен и успешен. Нека се възползваме от този шанс, да гласуваме мъдро и по съвест, така че да надградим нашата демократична правова държава.Бъдете активни на предстоящия в неделя избор за президент и вицепрезидент и национален референдум!


title: Броят на гласувалите на референдума ще се отчита отделно по всеки от въпросите

maintext:
Фотограф: Юлия Лазарова
с "да".
При отчитане на резултатите от референдума, иницииран от "Шоуто на Слави Трифонов", ще се гледа броят на избирателите по всеки от трите въпроса - "Подкрепяте ли народните представители да се избират с мажоритарна избирателна система с абсолютно мнозинство в два тура?", "Подкрепяте ли въвеждането на задължително гласуване на изборите и референдумите?" и "Подкрепяте ли годишната държавна субсидия, отпускана за финансиране на политическите партии и коалициите, да бъде един лев за един получен действителен глас на последните парламентарни избори?". Право да дадат своя отговор "да" или "не" имат 6 832 288 души."В неделя ще се мери избирателна активност за референдума, но тя ще отчита само общия брой на участвалите в допитването. При определяне на крайните резултати обаче за всеки от въпросите ще се гледа отделният брой на гласувалите", обясни пред "Дневник" говорителят на Централната избирателна комисия (ЦИК) Камелия Нейкова.Това се налага, тъй като по закон, за да е успешен референдумът, в него трябва да са участвали поне толкова избиратели, колкото е имало на последните парламентарни избори - 3 500 585 души. Тъй като не е задължително да се отговори на всички въпроси, успешно ще бъде допитването само за тези, на които има необходимата активност.За да се превърне решението от тези питания в задължително, повече от половината от гласувалите - най-малко 1 750 294, трябва да са гласували


description: Юношеският национален отбор по футбол продължава успешния си път в квалификациите за европейското в Грузия. Воденият от Ангел Стойков отбор победи с 3:1 Дания и си осигури място в следващата фаза.

title: Юношеските национали биха и Дания и преминаха в елитния кръг

maintext:
[LAP.bg]
Юношеският национален отбор по футбол продължава успешния си път в квалификациите за европейското в Грузия. Воденият от Ангел Стойков отбор победи с 3:1 Дания и си осигури място в следващата фаза - елитния кръг, в който 28 отбора ще спорят за място на Евро 2017 в Грузия.В Сливен България записа втората си победа от два мача, след като преди дни отборът се наложи с 1:0 срещу Португалия . С шестте си точки съставът е на върха в група 8 и си гарантира продължаването.В другия мач Португалия и Беларус завършиха 1:1.Два гола за победата срещу Дания отбеляза Тонислав Йорданов, а другия беше дело на Иван Тилев. Съперникът поведе чрез Магнусен.Датчаните откриха в 11-ата минута. Тогава след спасяване на Даниел Наумов топката отскочи и Магнусен я овладя добре, след което с мощен удар вкара.Българският състав изравни в 20-ата чрез Тилев, който засече с глава центриране от ляво.Йорданов даде преднина на България в 64-ата минута след удар в наказателното поле. Малко преди края той подпечата успеха с втория си гол. В последните минути Наумов направи две важни спасявания.


description: Това се случва по-малко от седмица, след като 9 директори и журналисти също бяха арестувани.

title: Турция задържа още един от директорите на опозиционния в. "Джумхюриет"

maintext: Турската полиция е задържала председателя на управителния съвет на турския опозиционен вестник "Джумхуриет" Акън Аталай на летище "Ататюрк" в Истанбул, предаде "Ройтерс". Това се случва по-малко от седмица, след като 9 директори и журналисти също бяха арестувани Властите тогава наредиха главният редактор и още няколко от началниците в изданието да бъдат оставени в следствения арест до започване на дело за предполагаемата подкрепа на медията за извършения опит за преврат на 15 юли Аталай е задържан на летище "Ататюрк" при връщането си от Германия след издадена по-рано заповед за ареста му, съобщава "Джумхюриет".От проваления опит за преврат над 110 съдии, учители, преподаватели, лекари, полицейски служители и др. бяха освободени от длъжност временно или постоянно. Други 36 000 души бяха арестувани. Заради всичко това критиците на управлението на президента Реджеп Тайип Ердоган смятат, че той използва опита за пуч, за да се разправи с опозицията.Заради обявеното след опита за преврат извънредно положение полицията може да задържа заподозрени до 30 дни, преди съдът да се произнесе дали да издаде официална заповед за арест.От юли насам Турция е закрила над 130 медии, което породи опасения в съюзниците ѝ на Запад от ситуацията със свободата на словото и на изразяването Предишният главен редактор на "Джумхюриет" бе арестуван миналата година по обвинение в разпростаняване на държавни тайни заради публикации, разкриващи подкрепата на Турция за сирийски бунтовници. По-късно той бе освободен и сега е в чужбина, за да избегне нов арест.Държавните медии съобщиха вчера, че прокуратурата е поискала доживотни присъди за 9 журналисти от прокюрдския вестник "Озгюр Гюндем". Сред тя е и награждаваната писателка Аслъ Ердоган . Заедно с колегите си тя е обвинена в принадлежност към терористична организация.


title: Туит на деня: "Не е моят президент!" - студентите от Бъркли протестират (видео)

maintext:
Protesters move onto Highway 24 pic.twitter.com/spGW0Sjcxc
— Anderson Lanham (@AndersonLanham) November 9, 2016
Protesters chant "fuck Donald Trump" at Telegraph and Aileen. There have been no altercations. pic.twitter.com/J5MJmLx1fK
— Anderson Lanham (@AndersonLanham) November 9, 2016
It's a dumpster fire on Broadway from 20th to 14th in #Oakland. Anti-Trump protest pic.twitter.com/ngwSUQs1hp
— David DeBolt (@daviddebolt) November 9, 2016
На магистрала между Бъркли и Оуклънд в щата Калифорния в нощта след изборната победа на Доналд Тръмп започна протест на студенти от известния университет.Според очевидци около 200 момчета и момичета организираха шествие със скандирания "Не е нашият президент!" и "Чии са тези улиците? Нашите!".Местни медии съобщават, че момиче е било блъснато от джип и полицията е затворила магистралата.


title: Путин обеща, че проблемният стадион в Санкт Петербург ще е готов навреме

maintext:
Путин и Инфантино се срещнаха вчера в Москва
"Зенит арена" трябваше да струва 39 милиарда рубли, които когато стартира строежът се равняваха на около 620 милиона долара. След срива на рублата през 2014 г. обаче сумата вече надхвърля 1 милиард долара, което ще направи стадионът един от направи един от най-скъпите в историята.
През лятото кметството на Санкт Петербург прекрати договора на строителната фирма "Трансстрой" заради непрекъснатите проблеми, а преди време премиерът Дмитрий Медведев обяви строежа за "безобразен".
Президентът на Русия Владимир Путин обеща пред ФИФА, че съпътстваният от проблеми строеж на стадиона в Санкт Петербург ще бъде готов навреме, за да посрещне Купата на конфедерациите през 2017 г. и световното първенство през 2018 г.Съоръжението, което трябва да бъде с капацитет 69 000 места, се строи вече десет години. Стадионът беше рекламиран като бъдещата перла на руския футбол, но продължава да изостава със сроковете и около ремонтните дейности има куп други нередности.Оказа се също, че на строителния обект работят четири пъти повече хора от обявените 3000, а освен това имаше смъртни случаи с работници, както и технически неизправности.В началото на ноември комисия на ФИФА установи, че игралното поле, което трябва да бъде подвижно, е твърде нестабилно и нивата на вибрации са седем пъти по-високи от допустимото."Това е много плачевна история", каза Путин на президента на ФИФА Джани Инфантино по време на вчерашната им среща в Кремъл. "Строителните работници обещават всичко да бъде поправено до края на тази година", допълни руският президент.Двамата се срещнаха ден преди жребия за Купата на конфердерациите - първенството на континенталните шампиони, което ще се проведе между 17 юни и 2 юли 2017 г.Стадионът в Санкт Петербург трябва да посрещне финала на турнира, както и пет мача от световното, включително единия полуфинал.Миналата седмица бивш заместник-губернатор на Санкт Петербург е бил арестуван по подозрение в присвояване на 50 млн. рубли (777 хил. долара) от договор за доставка на видеоекрани на стадиона. Градската управа твърди, че "липсват не повече от 10 млн. рубли.


title: БФС наказа "Ботев" (Пловдив) с един мач пред празни трибуни

maintext:
[LAP.bg]
"Ботев" (Пловдив) получи наказание от един мач пред празни трибуни и 1000 лева глоба.Това реши Дисциплинарната комисия към БФС вследствие на удара със запалка по играча на "Лудогорец" Джоди Лукоки при загубата на "канарчетата" с 1:3 на базата в Коматево в събота.Това означава, че пловдивчани няма да имат подкрепата на публиката си на мача с "Верея" на 5 декември.За същия момент от мача Лукоки пък ще трябва да плати 3000 лева глоба заради неприличен жест към феновете на "Ботев"."Левски" е санкциониран с общо 800 лева за факли и бомбичка, докато за ЦСКА глобата е по-сериозна - общо 4300 лева за хвърлени предмети, бомбички, факли и димки.


description: Пътните артерии в града се обработват със смеси срещу заледяване. Набляга се на улиците и булевардите, по които се движи масовият градски транспорт.

title: 80 снегорина чистят улиците в София, градският транспорт се движи по разписание

maintext:
Фотограф: Юлия Лазарова
80 снегорина почистват и опесъчават улиците в София тази сутрин, съобщиха от столичната община. Машините са работили на терен през цялата нощ.Пътните артерии в града се обработват със смеси срещу заледяване. Набляга се на улиците и булевардите, по които се движи масовият градски транспорт, както и опасните и стръмни участъци.Към този час продължават обработки на основни улици в районите и вътрешно-квартални улици, където е възможно да се направят. Изпълнява се обработка на трасето на Южната дъга на Столичен околовръстен път.Продължава и почистването в районите "Средец", "Възраждане", "Студентски" и др. Започна почистване на спирките на масовия градски транспорт в града. Опесъчават се пътищата във Витоша "Драгалевци – Алеко" и "Бояна – Златни мостове".Градският транспорт към момента се движи нормално по всички маршрути при зимни условия.


title: "Хеклер и Кох" може да спре търговията със страни извън НАТО

maintext:
Автомат HK417 на "Хеклер и Кох" - с модела HK416 е бил убит Осама бин Ладен.
Германският производител на въоръжение "Хеклер и Кох" (Heckler&Koch) повече няма да сключва сделки с държави извън НАТО и страните, с които алиансът има партньорски отношения, съобщи агенция ДПА, цитирайки източници от фирмата.
Причината е, че е станало много трудно регулаторите в Германия да дават разрешения за оръжейните доставки.
В бъдеще договори ще се сключват само с държави, които са демократични, свободни от корупция и в зоната на влияние на НАТО, допълват източниците от един от най-големите производители на оръжие в света.
Според тях промяната в корпоративната стратегия изключва сделки с държави като Саудитска Арабия, Мексико, Бразилия, Индия или дори с Турция, член на НАТО. Някои от моделите като HK416 или G36 са се превърнали в стандартно въоръжение за няколко армии по света.
Официален коментар от "Хеклер и Кох" засега няма.
Но ограниченията, налагани от правителството, за износ в Близкия изток допринесоха за 90% срив в оперативните печалби през миналата година.
Компанията съди правителството от 2015 г. насам за отказа да одобри доставка на части за G36 за Саудитска Арабия. Сделката бе одобрена през 2008 г. въпреки твърденията на правозащитни организации, че оръжието се използва за репресии от саудитските власти. През 2014 г. обаче Берлин промени подхода си към подобни споразумения.
Откакто пое поста през 2013 г., министърът на икономиката Зигмар Габриел опитва да ограничи продажбите на танкове и дребно стрелково оръжие с мотивите, че те са станали предпочитани за страните, участващи в граждански войни по света.
Според изследователите от института SIPRI страната е петият по големина износител на тежко въоръжение и в тази индустрия са заети около 80 000 души.


title: "Локомотив" (Пд) се доближи до челната тройка с третата си поредна победа

maintext:
"Смърфовете" не са губили от шест мача насам
Фотограф: Архив [LAP.bg]
"Локомотив" (Пловдив) затвърди силната си форма с трета поредна победа в първенството."Смърфовете" се наложиха с 2:0 над "Монтана" като домакин и вече шест мача нямат загуба в Първа лига.Попаденията вкараха Веселин Марчев в средата на първата част и Мартин Камбуров малко преди края, а двата тима бяха силно затруднени от обилния снеговалеж в града на тепетата.Играчите на Едуард Ераносян вече имат 26 точки и са на две от третия в класирането "Черно море". "Монтана" пък остава на дъното с осем точки, на цели седем от спасителната зона.Срещата започна с домакински натиск и още в първите секунди Пламен Крумов намери перфектно Ияд Хамуд, но 15-годишният талант стреля високо над вратата. В 13-ата минута тийнейджърът изведе Мартин Камбуров в дълбочина отляво, а той неуспешно се опита да му върне.В 25-ата минута мачът временно беше спрян, за да се почистят линиите на терена, а секунди след подновяването на играта Веселин Марчев откри резултата. Той засече неспасяемо с глава центриране на Дани Кики от корнер.Второто полувреме също стартира с лек превес на домакините, като в 51-ата минута резервата Мартин Райнов пробва далечен удар, но вратарят Христо Иванов се намеси добре. След няколко пропуска Камбуров все пак стигна до гол седем минути преди края на редовното време. Той бе изведен очи в очи с Иванов и не сбърка, като така отбеляза десетото си попадение от началото на сезона и е само на едно от лидера при голмайсторите Клаудиу Кешеру от "Лудогорец".


description: Белгиецът Тиери Нювил пък спечели третото място за отбора на "Хюндай", с което си подпечата втората позиция в крайното класиране. Ожие е новият стар шампион и си беше осигурил титлата предсрочно.

title: Микелсен спечели последната победа за "Фолксваген" в WRC

maintext:
Пилотите на немския тим завършиха по шампионски сезона
Андреас Микелсен удържа атака в последния ден от страна на Себастиан Ожие и спечели с 14.9 секунди разлика победата в рали Австралия, което е последно за "Фолксваген" в световния шампионат по автомобилизъм (WRC).Белгиецът Тиери Нювил пък спечели третото място за отбора на "Хюндай", с което си подпечата втората позиция в крайното класиране. Ожие пък е новият стар шампион и си беше осигурил титлата предсрочно.Микелсен стартира последния ден на рали Австралия с две секунди преднина срещу шампиона за последните четири сезона Ожие, който съкрати пасива си до три десети от секундата в средата на пясъчния втори етап. Французинът обаче не успя да задържи огромната скорост и завъртя своя автомобил малко преди края на отсечката, което го остави на 19.6 секунди зад Микелсен преди последните три етапа."Идеята беше да спечеля и последния етап с точкуване, за да бъда втори в класирането, но и това е достатъчно добро постижение. Направих перфектен завършек на сезона и съм щастлив. Този отбор със сигурност ще ми липсва", каза пилотът на "Фолксваген".Германският автомобилен гигант се оттегля от шампионата, както направи и "Ауди" в ендюрънс сериите.


title: "Африкански бележник" от Валери Петров (откъс)

maintext:
Второ издание на малко познатия пътепис за Африка, който Валери Петров пише през далечната 1965 г., е преиздаден 51 г. по-късно от издателство "Вакон". Един от най-обичаните български творци пренася читателя в непознатите дотогава земи на Египет, Судан, Танганийка, Занзибар и Уганда. В рубриката "На път" публикуваме откъс от главата
"Ислямът – история и изкуство"
християните копти минават край синагогата, за да отидат в храма си; в кафе "Гроппи"
французки възпитаници съчиняват закъснели символистични стихотворения; италианецът
де Мартино страда в хотела си от африканската болест.
И все пак това е преди всичко
арабска страна. Арабска по език, по религия, по начин на живеене, по изкуство, по обща
атмосфера. Имало е тук някакви си три хилядолетия древен Египет, минали са след това
над него Камбиз и Дарий Хистасп със своите персийски войски, властвували са по тези
места и великият Александър, и Птоломеите, прострял е над страната тежката си ръка Рим,
а когато той се е разпаднал, Византия я е превърнала в своя провинция.
Но всичко това е
нейде далече, неговият отпечатък не се чувствува в съвременния живот. Превземането на
Египет от арабския военачалник Амр Ибн ал Ас в средата на VII в. – това е събитието,
което е дало основното в днешния облик на Египет, така че всичко, което е било до 641 г.,
остава откъснато от дъха на днешния Египет, друга страница, отдавна отшумяла. Нея ще
отгърнем по-нататък.
Египет – това е нещо много смесено: зад стройното минаре наднича пирамидата;


description: Талантът на "смърфовете" се отблагодари подобаващо за доверието и асистира на Мартин Камбуров за първото попадение за победата с 2:0.

title: 15-годишен талант на "Локомотив" (Пд) влезе в историята

maintext:
Тийнейджърът е най-младият играч в българския елитен футбол
[ФК Локомотив Пловдив]
Треньорът на "Локомотив" (Пловдив) Едуард Ераносян изненада мнозина в включването на 15-годишния Ияд Махмуд в титулярния състав на тима за градското дерби с "Ботев".Талантът на "смърфовете" се отблагодари подобаващо за доверието и асистира на Мартин Камбуров за първото попадение за победата с 2:0 Освен това Хамуд, чийто баща е от Ливан, влезе в историята като най-младия играч, стартирал като титуляр в първия ешелон на българския футбол. Тийнейджърът е роден на 24 юли 2001 година, като след четири дни ще навърши 15 години и четири месеца.До момента първото място в тази класация се държеше от юношата на "Левски" Антонио Вутов, който дебютира за първия тим на сините през пролетта на 2012 година, когато бе на 15 години и 307 дни."Винаги съм бил на мнение, че за футболистите няма възраст. Който покаже желание и старание, че може да бъде на терена, ще играе. Хамуд се справи с напрежението. Зависи от момчето и нашата работа докъде ще се развие. Има много голямо бъдеще пред него. Емоцията за едно младо момче е много голяма. Винаги има риск да направиш дебют в толкова отговорен мач. Смятам, че той е надраснал своето поколение и има бъдеще", коментира Ераносян представянето на младока."Когато треньорът ми каза, че ще бъда титуляр, се почудих какво става. Излязох на терена. Много съм доволен, искам да продължавам да се развивам и да стигна възможно най-нагоре. Трудно се разви мачът за мен, защото от юношески футбол направо в мъжкия Но съм много доволен. Физиката, темпото, по-различно е. Преди мача треньорът ми каза да изляза със самочувствие, да съм спокоен и да си играя играта. Темпото ме измори и аз го помолих да ме смени на полувремето", каза самият Хамуд.


description: "Дроньо 5.0" намина през жк "Дружба" и "Цариградски комплекс", за да заснеме изграждането на новата ул. "Обиколна", която освен че е нещо като малко околовръстно на квартала, го свързва с изградения наскоро бул. "Копенхаген" и "Цариградски комплекс".

title: Изграждане на ул. "Обиколна" в жк "Дружба" от дрон

maintext:
1/5 снимки в галерията Crowdsourcing дронът на българската секция на форума SkyscraperCity - "Дроньо 5.0", намина през жк "Дружба" и "Цариградски комплекс", за да заснеме изграждането на новата ул. "Обиколна", която освен че е нещо като малко околовръстно на квартала, го свързва с изградения наскоро бул. "Копенхаген" и "Цариградски комплекс".
Улицата е във формат 2 ленти за движение с двупосочна велоалея от едната страна, паркоместа от другата и тротоари, като единият е със зелена ивица.
Повече снимки и дискусии
Видео
На снимката:
Връзката с изградения заедно с продължението на първи метродиаметър участък от улицата.
Фотограф: chevyvolt


description: Тази седмица вътрешните министри от блока ще обсъдят схема, подобна на тази в САЩ, според която жители на страни, които пътуват до шенгенското пространство без визи, ще трябва да кандидатстват онлайн за разрешително и да платят такса в размер около 13 евро, пише "Гаридън".

title: ЕС обсъжда след Брекзит британците да плащат такси, за да пътуват в Шенген

maintext: Тази седмица вътрешните министри на ЕС ще обсъдят план, който предвижда британските граждани да плащат такса от 10 паунда, за да пътуват в ЕС, след като Великобритания напусне блока, съобщава "Гардиън" Идеята за европейска версия на програмата на САЩ за премахване на визите вече е била подкрепена от британския еврокомисар. Сър Джулиън Кинг е описал плана като "ценно парче от пъзела" във войната срещу международния тероризъм.В първото си интервю за британска медия след поемането на поста през септември Кинг обяснява, че предложенията за въвеждане на система за предварително разрешение за пътуване на граждани извън ЕС ще бъдат разгледани тази седмица."Това ще ни позволи да научим повече в аванс за хората, които планират да посетят ЕС. Ако визитите им повдигат въпроси за сигурността или миграцията, в някои случаи ще можем да се намесваме, преди да са пристигнали", обяснява британският еврокомисар пред "Прес асосиейшън".Предложенията на ЕК биха могли да означават, че след Брекзит британците и други граждани на страни извън ЕС ще трябва да кандидатстват онлайн и да плащат такси, ако искат да посетят някоя от 26-те страни от шенгенското пространство (22 членки на ЕС плюс други четири европейски страни).В момента гражданите с британски паспорти могат да се придвижват в Европа без визи, но референдумът за излизане от ЕС повдигна въпроси какви ще са критериите, които британските граждани ще трябва да покрият, за да посетят страна от Шенген.Тази мярка е част от по-широк план за борба с тероризма, който се разглежда една година след атаките в Париж Вътрешните министри на ЕС ще разгледат предложенията за визи и пакета от антитерористични меки на редовна среща този петък."Гардиън" съобщи за възможността за въвеждане на система на разрешителен режим още през септември . Според източници на медията Франция и Германия подкрепят въвеждането на система, подобна на схемата ESTA.Според нея граждани на страни, които не се нуждят от визи за Шенген, ще трябва да кандидатстват онлайн за разрешително за пътуване – за предпочитане 72 часа преди тръгване – и да платят около 13 евро такса.За първи път за подобна схема се заговори през 2011 г.Освен безвизовия режим в петък министрите ще обсъждат и обновяване на стратегията за борба с тероризма, която включва криминализиране на пътуванията между Европа и Сирия и Ирак, затягането на режима за сдобиване с деактивирани огнестрелни оръжия и засилване на натиска върху интернет компаниите за премахване на екстремистко съдържание онлайн.


description: На въпрос възможна ли е широка коалиция ГЕРБ-БСП заяви, че "в политиката няма нищо невъзможно, но специално между ГЕРБ и БСП не виждам нещо, което може да е допирна точка".

title: Показахме, че промяна в България е възможна, смята Жельо Бойчев

maintext:
Фотограф: Юлия Лазарова
"Показахме, че промяна в България е възможна." Така говорителят на парламентарната група на "БСП Лява България" Жельо Бойчев коментира резултатите от вота за президент днес.Според него изборът на кандидата на БСП ген. Румен Радев е изключително удачен, докато "кандидатурата на Цецка Цачева е изцяло затворена в елкектората на ГЕРБ". Той все пак посочи, че изборният процес не е приключил, тъй като очевидно ще има балотаж и призова всички българи да бъдат активни на втория тур.На въпрос очаква ли оставка на правителството, Бойчев заяви: "Този въпрос го отправете към г-н Борисов". Той обвърза резултата с управлението на кабинета"."БСП е готова да носи отговорност", каза още социалистът, а на въпрос възможна ли е широка коалиция ГЕРБ-БСП заяви, че "в политиката няма нищо невъзможно, но специално между ГЕРБ и БСП не виждам нещо, което може да е допирна точка".Попитан от кого БСП ще търси подкрепа за втория тур, Бойчев увери, че и за първия формацията не е търсила разговори с нито една политическа партия. "Няма да променим това между двата тура. Търсим подкрепа от всички български граждани. Всеки може да си направи извода дали иска нашата страна да бъде функция на управлението на г-н Борисов, или иска промяна", добави той.


description: Жителите на Ню Йорк и гостите на града се забавляваха пълноценно с традиционния цветен парад за Деня на благодарността. Огромни балони, платформи с танцуващи и пеещи участници и дори Дядо Коледа преминаха по улиците на града.

title: Фотогалерия: Парад за Деня на благодарността

maintext: 1/16 снимки в галерията Жителите на Ню Йорк и гостите на града се забавляваха с традиционния цветен парад за Деня на благодарността. Огромни балони, платформи с танцуващи и пеещи участници и дори Дядо Коледа преминаха по улиците на града.


description: "Дневник" следи изборния ден в развитие.

title: На живо: Денят на балотажа

maintext:
Фотограф: Велко Ангелов
на протестиращите за зелени площи Десислава Иванчева
Фотограф: Stoyan Nenov
Фотограф: Юлия Лазарова
Фотограф: Marko Djurica
Фотограф: Георги Кожухаров
По закон то ще приключи в 20 ч., ако няма други желаещи да пуснат бюлетини пред изборните секции. Изборният ден може да бъде удължен по преценка на Централната избирателна комисия (ЦИК), но най-много до 21 ч.
С решение на ЦИК от събота в няколко района денят започна в 6 ч. Това са в РИК в Четвърти район – Велико Търново,
Днес българските граждани избират президент и вицепрезидент между кандидатските двойки ген. Румен Радев и Илияна Йотова, подкрепени от БСП, и Цецка Цачева и вицеадмирал Пламен Манушев, издигнати от ГЕРБ. В бюлетината има и опция "Не подкрепям никого", тъй като гласуването е задължително.В един от най-големите столични райони - "Младост", ще има балотаж за районен кмет между кандидата на ГЕРБ Мария Илиева и кандидата"Дневник" следи изборния ден в развитие:Неуспелите да гласуват на първия тур българи в Лондон днес още по тъмно са отишли пред изборните секции, предаде в репортаж БиТиВи. Както и на първия тур българските турци в Бурса гласуват активно. Медиата показа, че вотът минава в рамките на минута като има три кабинки за гласуване, а секционната избирателна комисия се състои от седем членове при обичайния брой пет. Ето актуалните данни за вота в чужбина Въпросът за мажоритарния избор от провелия се референдум трябва да влезе в Народното събрание. Това каза пред журналисти в Пловдив главният прокурор Сотир Цацаров , с уточнението, че изказва собствено мнение като гражданин, съобщи агенция "Фокус"."Доколкото прочетох гласовете, които не са стигнали , за да произведе референдумът целите си, са 12 000 -13 000", каза Цацаров. Според него, отговорност на парламентарно представените политически партии е референдумът да произведе този ефект, който би произвел, ако ги имаше тези гласове.ЦИК съобщи, че 10.59% е общата избирателна активност към 10.00 часа за страната на втори тур на президентските избори. Това са 724 059 избиратели. Най-ниска е в Пловдив - 6.24%, най-високата е Хасково - 14.12%. На трето място по избирателна активност се нарежда София-област с РИК 26-ти, където са отчетени 13.81%. В Плевен активността на втори тур е 11.55%.10.88% е избирателната активност на частичните местни избори в район "Младост" към 10.00 часа. Това съобщиха пред журналисти от пресцентъра на Централната избирателна комисия (ЦИК).Гласувах за доброто на България, мисля, че водех етична кампания, затова моралната победа е налице, а политическата тепърва предстои, а това зависи от гласа на всеки. Това обяви кандидатът за президент на БСП Румен Радев след като гласува."Нека българите да излязат днес до урните, да се поздравим с легитимно избран президент", каза още Радев. Според него няма вероятност най-големият процент българи да отбележат опцията "не подкрепям никого".Радев демонстрира познанията си по английски език като отговори на въпрос на чужедстранна медия."Достатъчно гадатели и гадателки видяхме в тези избори, нека изчакаме резултатите", посочи още той.Президентът Росен Плевнелиев призова българите да гласуват активно и по съвест и мъдрост. "Това е най-важната цел днес, а не да влизаме в различни сметки какво би могло да се случи оттук нататък", коментира държавният глава пред медиите след като упражни правото си на вот.Още тази вечер ще се обадя на избрания кандидат, още утре ще го поканя в президентската институция в удобно за него време да започнем да работим заедно. Поставих си приемствеността за приоритет и много бих се радвал това да продължи занапред, обяви още Плевнелиев.Не си позволих нито веднъж в тази кампания да бъда популист, няма да го правя и занапред. Това обяви кандидатът на ГЕРБ за президент на България Цецка Цачева , която упражни вота си в Плевен, цитирана от агенция "Фокус"."Изненадах се от това, че няма опашка. Днес в Плевен е много ветровито, вятърът е много силен. Самата аз се изненадах. За мен този вятър, е вятър на победата", обяви още Цачева.Премиерът Бойко Борисов потвърди, че ако кандидатът на ГЕРБ Цецка Цачева не спечели изборите за президент днес, той подава оставка. Министър-председателят коментира изхода от балотажа, след като гласува тази сутрин в Банкя. Цялото му изказване четете тук Борисов обяви и че е склонен партийната субсидия да се сведе до нула лева.Изборният ден в "Младост", където на първия тур имаше сериозни опашки и дълго чакане, за да се гласува, преминава нормално и до моменти няма подадени сигнали за нарушения на частичните местни избори. Това съобщиха от ОИК-София във връзка с изборния процес на частичните местни избори в район "Младост". Към момента всички секции работят нормално и няма проблеми за избирателите.Разкрити са 12 418 изборни секции в страната, като в този брой не влизат тези в болниците и в старческите домове. В 500 секции на територията на цялата страна може да се гласува с машини, като вотът ще се зачита. В чужбина има 325 секции в 71 държави, от които най-много са във Великобритания - 53, а в Турция и САЩ са по 35, колкото е лимитният брой.В събота вечерта се разбра, че бюлетините не са пристигнали в Сингапур заради повреда на самолета, който ги доставя. ЦИК изпрати по мейл формата на бюлетината и разпореди тя да се отпечата на място, за да могат българите в страната да дадат своя вот.За гласуване в балотажа между кандидатите за кмет на столичния район "Младост" се изисква и уседналост от шест месеца. На това изискване отговарят 88 882 души.Своя вот за президент и вицепрезидент могат да дадат 6 834 278 души - те са навършили 18 години, не са лишени от свобода и не са поставени под запрещение. Заявилите в срок да гласуват по настоящ адрес могат да го направят срещу документ за самоличност.Гласуването започна.23-ти РИК – София, секция № 234602096 – район "Красно село" и секция № 234610108 – район "Триадица", - 24-и РИК – София, секция № 244604059 – район "Оборище", и секция № 244614078 – район "Искър", - 25-и РИК – София, секция № 254619131 – район "Люлин", и секция № 254613072 – район "Надежда". Причина за това са множеството заявления за гласуване.


description: Твърденията на таблоидите, че Рууни е игнорирал нареждане на селекционера Гарет Саутгейт да се прибере в стаята си, са обявени за неверни.

title: Рууни няма да бъде наказан от Футболната асоциация за запоя

maintext:
Разследването на ФА не е установило, че Рууни е игнорирал нареждане на селекционера Саутгейт
изпълнителният директор на ФА Мартин Глен обяви, че се разследва какво точно се е случило. В крайна сметка от Ф
е игнорирал нареждане на селекционера Гарет Саутгейт да се прибере в стаята си, са обявени за неверни.
"Медиите се опитват да ме изгонят от отбора и аз няма да гледам безучастно. Обичам да играя за родината си и се гордея с постиженията си до момента, но съвсем не съм приключил с националния отбор. Случващото се е липса на уважение към", каза Рууни преди седмица.
Трябва да го ценим за това какъв играч е и какво е направил. Няма много английски футболисти с кариера като неговата."
Футболната асоциация на Англия няма да предприема дисциплинарни действия срещу Уейн Рууни за запоя, който си спретна по време на лагера на националния отбор.Капитанът на "трите лъва" беше заснет в нетрезво състояние в лобито на хотела на тима. По същото време там се е провеждала сватба, на която 31-годишният футболист се самопоканил и почерпил солидно до 5.00 часа сутринта. Рууни се извини за поведението си , аутболната асоциация са уверили представителите на нападателя на "Манчестър юнайтед", че няма да има наказание, твърдят медиите в Англия.Твърденията на таблоидите, че РууниВ четвъртък след мача за Лига Европа срещу "Фейенорд", когато Рууни се отчете с гол и асистенция, съотборникът към Златан Ибрахимович заяви: "Той е перфектен футболист и заслужава по-голямо уважение от наша страна.


description: Еднометрови вълни цунами удариха североизточния бряг на Япония тази сутрин след земетресението с магнитуд 7.4 в същия район, опустошен от земетресение и цунами през 2011 г. Земетресение с предварителен магнитуд 6.3 разтърси Северния остров на Нова Зеландия, малко повече от седмица, след като мощен трус със сила 7.8 удари Южния остров.

title: Трусове удариха Нова Зеландия и Япония

maintext:
Последствията от труса в Нова Зеландия преди седмица.
Силни земетресения разтърсиха Нова Зеландия и Япония.Еднометрови вълни цунами удариха североизточния бряг на Япония тази сутрин след земетресението с магнитуд 7.4 в същия район, опустошен от земетресение и цунами през 2011 г., предадоха ДПА и Франс прес.Вълни, високи 1.4 метра връхлетяха пристанището Сендай в североизточна Япония в 8 ч. сутринта местно време, съобщи телевизия Ен Ейч Кей. След земния трус метеорологичната агенция издаде предупреждение за цунами с височина до три метра в префектурите Мияги и Фукушима, където при опустошителното земетресение с магнитуд 9 през 2011 г. загинаха 18 500 души и бе разрушена едноименната атомна електроцентрала.Премиерът Шиндзо Абе разпореди на компетентните служби да направят всичко необходимо за минимизиране на последиците от земетресението и за защита на местното население. Абе каза това на извънредна пресконференция в Буенос Айрес, където е на посещение.Властите призоваха жителите в крайбрежните райони да се изтеглят към вътрешността на страната.Ен Ейч Кей съобщи, че след днешното земетресение в АЕЦ "Фукушима Даичи" не са открити поражения. За кратко е изключила охладителната система в трети реактор, но не е имало опасност от изтичане на радиация. Реакторите са спрени, съобщи операторът на централата.Властите не са получили съобщения за пострадали или щети в района, съобщи главният секретар на правителството Йошихиде Суга.Земетресението е регистрирано в 5 ч. и 59 мин. местно време. Епицентърът е бил в морето, край брега на Фукушима, на дълбочина 25 км, съобщи метеорологичната агенция, която уточни, че магнитудът е бил 7,4. Според първите съобщения силата на труса бе 7.3. Геофизическият институт на САЩ определи магнитуда на 6,9, посочва Асошиейтед прес. Земетресението е разлюляло сгради в Токио, на 250 км югозападно от Фукушима.Земетресение с предварителен магнитуд 6.3 разтърси Северния остров на Нова Зеландия, малко повече от седмица, след като мощен трус със сила 7.8 удари Южния остров и отне живота на двама души, предаде Ройтерс.Епицентърът на днешния трус бе близо до брега на Северния Остров, на дълбочина 37 км.


description: Тоалетът - толкова тесен, че актрисата е трябвало да бъде зашита в него, и оставящ впечатлението за голота, надскочи цената, платена преди време за прословутата й бяла рокля, развята от въздушните течения във филма The Seven Year Itch.

title: "Ч.Р.Д., г-н президент": роклята на Мерилин Монро и историята й се продадоха за рекордна сума

maintext:
1
2 Монро на коктейла след изпълнението си в "Медисън скуеър гардън".
1
2
Блестящата рокля, с която Мерилин Монро изпя "Честит рожден ден, г-н президент" на Джон Кенеди през 1962 г., се продаде за 4,8 млн. долара на търг, предаде "Ройтерс". Тоалетът - толкова тесен, че e трябвало да бъде зашит върху тялото на актрисата, и оставящ впечатлението за голота, надмина рекорда за дреха, поставен преди време от прословутата бяла рокля на Монро, развята от въздушните течения във филма The Seven Year Itch."Happy Birthday, Mr. President" със сигурност е един от знаковите моменти в американската популярна култура. Монро прави сексапилното си изпълнение на 19 май 1962 г. на благотворително събитие на Демократическата партия в "Медисън скуеър гардън", което действително изпреварва 45-годишнината на Кенеди с 10 дни. Година и половина по-късно двамата главни герои от тази сцена вече няма да са сред живите, а тя ще стане символ на трагичният им и противоречив романс.Почти прозрачната рокля, покрита с 2500 кристала, е своеобразен апотеоз в работата на френския дизайнер Жан Луи, създал много от тоалетите на тази все по-разголваща се епоха. Луи е автор на черната сатенена рокля на Рита Хейуърт от "Гилда" и банският костюм на Дебора Кър от "Оттук до вечността", с който тя и Бърт Ланкастър се въргалят на плажа.Днес това изглежда невинно, но за времето си е близо до скандал, отбелязва "Гардиън". По същото време Монро се снима във филма Something's Got to Give и студиата "Фокс" уреждат промоционално събитие за медиите, в което актрисата плува в басейн чисто гола. Кадрите, публикувани в списание "Лайф", са първите по рода си със звезда от такъв статут.Серенадата в "Медисън скуеър гардън" е и поредната забежка на Монро от снимките на Something's Gota Give, заради която в края на краищата не само е уволнена, но "Фокс" й създава имиджа на почти луда жена. По-малко от три месеца след честитката към Кенеди актрисата умира от свръхдоза сънотворни в дома си. Ако беше жива, днес Монро щеше да е на 90 години.Роклята е закупена от веригата музеи Ripley's Believe it or Not.


description: "Как се тъпчат бюлетини в урна от парламентарните избори - не е от България, но като изключим това, това си беше точно такова, каквото е", коментира Слави Трифонов.

title: Слави Трифонов призна, че видеото с изборни манипулации не е от България, но и тук имало нарушения

maintext:
Слави Трифонов и част от екипа на шоуто на пресконференцията на 6 ноември
Фотограф: Велко Ангелов
Телевизионният водещ Слави Трифонов призна в началото на шоуто си по Би Ти Ви тази вечер, че видеото за изборни манипулации, което беше показано в предаването в сряда , не е от България. Той каза, че зрители му сигнализирали за грешката, но че и в България има много нарушения на изборите. Водещият не се извини за подвеждането."Как се тъпчат бюлетини в урна от парламентарните избори - беше ни изпратено като събитие от 2014 година от наши зрители, но се оказа, че това не е от България. Като изключим това, всичко друго, изпратено от хората, си беше точно такова, каквото е", коментира Слави Трифонов.В "Шоуто на Слави" на 9 ноември бе излъчен видеоклип как жена слага допълнителни бюлетини в урна по време на избори. Клипът бе представен като доказателство за нарушения при гласуването на президентските избори и референдума на 6 ноември, а от коментара на Слави Трифонов се разбра, че високата активност тогава е постигната и по такъв начин - чрез слагане на допълнителни бюлетини в урната.Оказа се, че видеото е качено в сайта Уoutube на 12 септември 2014 г., което е три седмици преди парламентарните избори в България със заглавие "Election Fraud in Russia", а впоследствие читатели на "Дневник" сигнализираха, че то всъщност е от избори в Полша Телевизионният водещ и тази вечер продължи с оплакванията си за нарушенията при гласуването или броенето на бюлетините за референдума, организиран от "Шоуто на Слави". Той започна монолога си в началото на предаването с цитат от "Бай Ганьо прави избори" от Алеко Константинов, в който едноименният персонаж разяснява как стават изборите: "Постоянната комисия не е законна, ама кой ще му дири законност, тя е наша. Бюрото е наше. Градският съвет е наш. Кметът малко шава, ама ще му отрежем куйрука. Общинските съвети по селата не са утвърдени нарочно, разбирате ли? Ако бъдат с нас - ще ги утвърдим, ако не - на дяволите."Слави Трифонов направи връзка с гласуването на 6 ноември и посочи няколко, според него, нарушения в изборния ден и при преброяването на гласовете от Централната избирателна комисия. Сред тях бяха сигнал на зрители на шоуто и сканирани протоколи от гласуване в Мюнхен и район 12-ти в София.Официалните резултати от референдума се очакват от ЦИК в петък, когато изтича и крайният срок за обявяването им. Трифонов вече обвини комисията в "чудовищна манипулация" , заради съобщението към този момент резултати, според които не достигат гласове референдумът да бъде задължителен.


description: Каратанчева отстъпи с 6:7 (3), 4:6 срещу представителката на домакините Кейла Дей в оспорван мач, продължил малко повече от два часа.

title: Каратанчева отпадна в четвъртфиналите на турнир в САЩ

maintext:
Сесил Каратанчева не успя да преодолее американката Кейла Дей
Българската тенисистка Сесил Каратанчева приключи участието си в турнира на твърди кортове в Мейкън, САЩ, чийто награден фонд 50 хиляди долара. Тя отпадна в четвъртфиналите след загуба от Кейла Дей.Каратанчева отстъпи с 6:7 (3), 4:6 срещу представителката на домакините в оспорван мач, продължил малко повече от два часа.Българката се справи след изоставане от 3:5 в първия сет и изравни. След това в тайбрека тя загуби с 3:7 точки.Във вторият сет българката започна с пробив, но след това 17-годишната левичарка Дей взе пет поредни гейма. Това откри вратите към победата пред американката и тя спечели.Каратанчева взе 15 точки за световната ранглиста и 1267 долара. В момента тя е 227-а в класацията на WTA.


description: Компанията промени дизайна на продаваните във Великобритания шоколади, за да намали теглото на двата популярни размера - 400 и 170 грама. Целта е да се намалят разходите заради увеличението на цената на съставките.

title: Британците гласуваха: Не на разредения "Тоблерон"

maintext:
Кой от двата дизайна предпочитате
Решението на американската компания разочарова верните фенове на шоколада, които вярват, че разстоянието има значение.
Новият "Тоблерон" за Великобритания е с по-малко връхчета
Така изглеждат нормалният "Тоблерон" от 170 грама и този с намалено тегло от 150 грама
Великобритания може още да се лашка между "за" и "против" излизането от Европейския съюз, но в едно отношение е категорична: връхчетата в популярния триъгълен шоколад "Тоблерон" не трябва да се разреждат.Производителят "Монделез" промени дизайна на продаваните във Великобритания шоколади, за да намали теглото на двата популярни размера - 400 и 170 грама. Според нея така ще се намалят разходите заради увеличението на цената на съставките. Компанията отрича да са повлияни от поевтинелия паунд след референдума за Брекзит през юни.Някои клиенти обявиха промяната за "грешно решение" и заявиха, че по-голямото разстояние изглежда "глупаво".В страницата на "Тоблерон" във "Фейсбук" се казва, че е трябвало да се вземе решение между намаляването на броя на връхчетата и увеличаването на цената. От производителя са преценил, че е по-уместно да намалят теглото от 400 на 360 грама, а тези от 170 грама на 150. Размерът на шоколада им остава непроменен."Решихме да променим формата, за да продължи продуктът да бъде достъпен за клиентите", обявиха от "Монделез".Повечето фенове на "Тоблерон" във "Фейсбук" обаче питат защо са решили да увеличат разстоянието между отделните парченца, вместо да се намали дължината на целия шоколад."Звучи уместно да се намали теглото, но защо се увеличава разстоянието между отделните сегменти? Изглежда глупаво. Просто можеше да направите барчето по-късо и да запазите оригиналния дизайн", написа Ли Яркър.Случаят с разредения "Тоблерон" е третият, който придобива популярност във Великобритания в последния месец. И други компании предприеха сходни ходове, за да неутрализират ефекта от повишените разходи заради курсовите разлики."Това вероятно е най-глупавото корпоративно решение в историята. Имате нещо като премиум шоколад, който е известен с отличителната си форма, и за да се спестят пари, се променя формата. Сега имате продукт с премиум цена, който изглежда смешно... Срам ни е от вас, "Монделез", написа любителят на шоколада Майкъл Тат.Въпреки че "Монделез" отрича намалението в броя на сегментите да е заради Брекзит, в останалата част от света няма да има промяна в дизайна."Ние винаги се стремим да предлагаме правилната стойност за парите на нашите клиенти, но също като много други компании за съжаление страдаме от увеличение на разходите за много съставки", заяви говорителка на компанията, цитирана от "Ройтерс"."Ние се опитваме да покрием тези разходи колкото е възможно по-дълго време, но за да гарантираме, че "Тоблерон" ще остане на рафтовете на достъпна цена със своята култова форма, която познаваме и обичаме, трябва да намалим теглото на продукта за Великобритания", допълни тя."Монделез" изнася "Тоблерон" за 120 държави от завода си в швейцарската столица Берн. Основният канал за продажбата му са безмитните магазини.Тази година цените на захарта се увеличиха с около 45 процента. Цената на млякото също започна да расте заради повишеното търсене и намаленото производство в ЕС. Цените на какаото тази година са по-ниски, но остават относително високи, след като в края на миналата година удариха четиригодишен връх.


description: След проведения вчера балотаж на президентските избори и при обработени 99.33% от протоколите най-много гласове в чужбина печели кандидатът, подкрепен от БСП Румен Радев с 59.37%.

title: Инфографика: Как са гласували българите в Европа на балотажа

maintext:
Цецка Цачева и Румен Радев
Фотограф: Юлия Лазарова
След проведения вчера балотаж на президентските избори и при обработени 99.33% от протоколите най-много гласове в чужбина печели кандидатът, подкрепен от БСП Румен Радев - 59.37%.Кандидатът на ГЕРБ Цецка Цачева е получила 36.16% от гласовете на българите зад граница, а опцията "Не подкрепям никого" са избрали 4.47%."Дневник" обобщи данните на гласувалите в чужбина българи от няколко държави в Европа. (Вижте картата.)


title: Закон ще задължи телекомите да дават координатите на изчезналите в планината до 2 ч.

maintext:
В спасителните операции в планината участват и кучета.
Фотограф: Анелия Николова
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
През следващата седмица ще бъдат внесени промени в закона за електронните съобщения, които ще дадат възможност при изгубен човек в планината мобилните оператори да дават информация за местонахождението му на спасителите до 2 часа след подаване на сигнала.Промяната се подкрепя от всички парламентарно представени сили, съобщи в Народното събрание Цветан Цветанов, председател на групата на ГЕРБ, цитиран от агенция "Фокус"."Ще направим законодателна промяна, за да може през предстоящия зимен сезон, ако има бедстващи хора, компетентните органи да могат да реагират много адекватно", обясни Цветанов.Той посочи, че в проекта се предвижда до 2 часа при подаване на сигнал от Планинската спасителна служба или от бедстващ човек в планината да може Главна дирекция "Пожарна безопасност и защита на населението" да изпълни предвидената процедура и информация с координатите да стигне до спасителите.В момента процедурата е много сложна и минава през МВР, тъй като планинските спасители не могат да искат такава информация."Преди месец в планината загина Мирослав и тогава имаше много изказвания, мнения и становища. Това провокира народните представители да проявим активност и да проведем работна среща с представители на ПСС", обясни Цветанов.В момента в закона има липса на процедура за бедстващи хора, регламентирана е само тази за издирвани от закона.


description: За подаването на оставката премиерът може да се сърди само на себе си.

title: Как Борисов сам се свали от власт (видео)

maintext:
Премиерът Бойко Борисов каза в нощта на балотажа, че не е сърдит на никого и отново се опита да мотивира решението си с "волята на народа" и с новото мнозинство, пакетирано от него като БСП, ДПС и патриоти. За оттеглянето от властта, той обаче може да се сърди само на себе си, защото първи още преди месеци обвърза резултата на президентските избори с оставка. На няколко пъти Борисов почти плашеше с това. Каквато и да е била стратегията му, тя не проработи в негова полза.
Припомняме ви това видео от началото на миналата седмица в отговор на въпроса как Борисов сам се свали от власт.
Още видеа от "Дневник" - тук.


title: "Лудогорец" се насочи с десета поредна победа към важния мач с "Базел"

maintext:
[LAP.bg]
"Лудогорец" спечели десетата си поредна победа в Първа лига. Шампионите се наложиха с 1:0 срещу "Берое" у дома.Джонатан Кафу вкара победния гол в 69-ата минута.С успеха воденият от Георги Дерменджиев състав събра 37 точки и се откъсна на шест пред втория "Левски", който гостува на "Монтана" в неделя. Победата донесе допълнително самочувствие и спокойствие в дните преди решителния мач с "Базел" в Шампионската лига, чрез който българският отбор ще търси оставането си в евротурнирите.Това беше вторият мач между "Лудогорец" и "Берое" за четири дни. И този път старозагорци не можаха да се противопоставят и да избегнат поражението. Те остават девети със 17 точки."Лудогорец" имаше превъзходство, но многото пропуски доведоха до минималната победа. През първата част домакините два пъти улучиха греди.В 69-ата минута Кафу пое в наказателното поле, влезе към центъра и с отлично насочен удар вкара ценния гол.


description: Българският тенисист започна с успех последната си надпревара за 2016 г., след като съперникът му Маркос Багдатис се отказа заради контузия след сет игра.

title: Григор Димитров се доближи до мач с Джокович след отказване на Багдатис

maintext: Григор Димитров се класира за третия кръг на турнира от сериите "Мастърс 100" в Париж. Българският тенисист започна с успех последната си надпревара за 2016 г., след като съперникът му Маркос Багдатис се отказа заради контузия след един сет игра.Димитров спечели първата част с 6:3 след малко повече от половин час, а след края й кипърецът предаде мача. В спор за място на четвъртфиналите българинът ще се изправи срещу световния номер 1 Новак Джокович или Жил Мюлер.


title: Десислава Иванчева печели изборите в "Младост" с 60% подкрепа

maintext:
Фотограф: Георги Кожухаров
Независимият кандидат за кмет на столичния район "Младост" Десислава Иванчева печели убедително изборите с 59.79% подкрепа. Данните са на база 97.6% от обработените протоколи, съобщиха от Централната избирателна комисия.Опонентът на Иванчева на балотажа – Мария Илиева от ГЕРБ, събира 34.84% от гласовете. Опцията "не подкрепям никого" е предпочетена от 5.3% от гласувалите.От Общинската избирателна комисия в София обявиха, че на втория тур на изборите Десислава Иванчева е получила 28 756 действителни гласове.До избора на нов кмет на район "Младост" се стигна, след като жителите му организираха няколко протеста срещу незаконното застрояване и презастрояването на зелени площи в квартала. Заради скандала кметът Цвета Авджиева подаде оставка.


description: The Man Who Knew е дело на Себастиан Малъби. Текстът му е първата биография, получаваща отличието, макар че автобиографията на Грийнспан, "Епоха на турбулентност" бе сред финалистите през 2007 г.

title: "Файненшъл таймс" обяви биография на Алън Грийнспан за "Бизнес книга на 2016"

maintext:
On gold, Greenspan knew more than he let on. My biography of him is out in October! #TheManWhoKnew @jamesgrickards pic.twitter.com/cYqpYTyJW3
— Sebastian Mallaby (@scmallaby) June 3, 2016
Биография на бившия председател на Федералния резерв на САЩ Алън Грийнспан е "Бизнес книга на годината", обяви в. "Файненшъл таймс".The Man Who Knew е дело на Себастиан Малъби. Текстът му е първата биография, получаваща отличието, макар че автобиографията на Грийнспан, " Епоха на турбулентност " бе сред финалистите през 2007 г.Авторитетното издание и консултантската McKinsey дават наградата и премия от 30 000 паунда на авторите, които представят по завладяващ и развлекателен начин съвременния бизнес. Първият победител, през 2005 г., бе Томас Фридмън със "Светът е плосък" , а миналогодишният носител бе Мартин Форд с The Rise of the Robots.Останалите финалисти, всеки от които получава премия в размер на 10 000 паунда, са The Rise and Fall of American Growth на икономиста Робърт Гордън, What Works на Айрис Бонет, The 100-Year Life на Линда Гратън и Андрю Скот, Makers and Takers на Рана Фурухар и Alibaba на Дънкан Кларк.


description: Поредното безобразно паркиране стил "шейх в пустиня" или "на баща ми у дворо"...

title: Поредното паркиране като шейх в пустиня

maintext:
Кола, заемаща по диагонал две места за паркиране. Поредното безобразно паркиране стил "шейх в пустиня" или "на баща ми у дворо" в подземния паркинг на Skycity на 18.11.2016
Фотограф: JohnnyB


description: Очаква се коалицията да не изпрати представители в изборния пресцентър в НДК.

title: Реформаторите се събраха на "Раковски" 134

maintext:
Фотограф: Валентина Петрова
Лидерите на Реформаторския блок с събраха в централата на СДС на ул. "Раковски" 134, за да обсъдят какви ще бъдат действията им след края на изборния ден. В сградата влязоха кандидатпредзидентът на блока Трайчо Трайков, лидерът на Движение "България за гражданите" Меглена Кунева, съпредседателят на парламентарната група на блока в парламента Найден Зеленогорски, колегата им от ДБГ Даниел Вълчев, председателят на НПСД Корман Исмаилов и заместникът му Веселин Пенев.Лидерът на СДС и министър на икономиката Божидар Лукарски е в сградата още от 5 часа заради заседание на Националния изпълнителен съвет на партията.ДСБ беше представено от здравния министър Петър Москов, който отказа да коментира резултатите от вота, преди да е приключил изборния ден, за да не повлияе на избирателите.Председателят на БЗНС и министър на отбраната Николай Ненчев пристигна с почти час закъснение. Очаква се коалицията да не изпрати представители в националния изборен пресцентър в НДК.Лидерът на ДСБ Радан Кънев не бе забелязан да влиза в сградата.


title: Германия очаква под 300 хиляди мигранти тази година

maintext: Броят на мигрантите, които се очаква да пристигнат в Германия тази година, ще бъде под 300 000 според оценка на представители на германските миграционни власти, цитирани от ДПА и БТА.Прогнозата ще се сбъдне обаче само ако споразумението на ЕС с Турция за ограничаване на бежанския поток остане в сила, уточни директорът на Федералната служба за миграцията и бежанците (ФСМБ) Франк-Юрген Вайзе.През 2015 година близо 900 000 бежанци, предимно сирийци, пристигнаха в Германия.Заради очакванията за по-малък брой мигранти Германия намалява заложените за догодина разходи за бежанците с около 450 милиона евро (500 милиона долара), отбелязва сп. "Шпигел".Въпреки това високият брой пристигнали мигранти през последните години означава, че делът на хората, които разчитат на социални услуги и са родени извън Германия, остава голям според информация във в. "Билд", позоваваща се на германската агенция по заетостта.


maintext:
Кметът на София Йорданка Фандъкова
Фотограф: Цветелина Белутова
Започна изграждането на тунела от третия лъч на метрото в София, съобщи пресцентърът на Столичната община. Той ще свърже метростанцията на Малък градски театър "Зад канала" с бул."Владимир Вазов" и жилищен комплекс "Овча купел.
Прогнозното натоварване на този участък от линията на метрото е за над 170 хил. пътници дневно, посочи кметът Йорданка Фандъкова, цитирана от БНР.
"Заедно с този участък и новите участъци, които предстои да започнат до квартал "Овча купел", ще свържем големи жилищни райони като "Овча купел", "Красно село", "Хаджи Димитър" с центъра и до края на 2019 година трябва да бъде пуснат целият участък, да имаме поне 12 километра нови линии на метрото с 12 метростанции и над 500 хиляди души дневно да могат да ползват най-удобният екологичен градски транспорт", каза столичният кмет.
Участъкът е част от третата линия на метрото. В момента се изграждат седем от станциите на третия лъч. С началото на строителните работи започна и изграждането на осмата станция. Всички 12 станции трябва да са готови до края на август 2019 г.


title: "Човекът на Борисов" в съдебния съвет склонявал свидетел към лъжесвидетелстване

maintext:
Димитър Узунов
Фотограф: Юлия Лазарова
Представляващият Висшия съдебен съвет Димитър Узунов, станал известен като "човекът на Борисов" от "Яневагейт", е склонявал друг магистрат - съдия Люба Петрова, да дава показания срещу неин колега - бившия председател на Районния съд в Раднево Евелин Драганов, срещу обещание да не бъде наказателно преследвана.
Това се разбира от протокол от заседание в Софийския градски съд от 27 октомври по делото срещу съдия Драганов, обвинен в заплаха за убийство на деловодителка.
Автентичността на протокола беше потвърдена от Софийския градски съд.
За първи път протоколът беше публикуван в сайта "Афера". Пред "Дневник" говорителят на главния прокурор Румяна Арнаудова потвърди, че прокурорът, участвал в делото, е изпратил препис от протокола на Сотир Цацаров, който го е препратил към Районна прокуратура - София.
Оттам заявиха пред "Дневник", че случаят е пристигнал, но все още не е обработен деловодно.
Пред "Капитал" адвокат Борис Мутафчиев, който защитава пострадалата по делото срещу Драганов, също потвърди показанията на Петрова. Той отбеляза, че разпитът, който е дала пред разследващите, бил изключително подробен и затова се е опитал да й зададе допълнителни въпроси, с които да изясни показанията й. Той уточни, че е взел протокола от делото в понеделник.
На съдебното заседание Люба Петрова каза: "Бях убедена от висши магистрати, специално от господин Димитър Узунов, че трябва да свидетелствам по този начин, за да може в замяна да ми помогне по делото, което е образувано срещу мен. Многократно съм провеждала разговори с Димитър Узунов в София, в Стара Загора. Тези разговори са всъщност веществени доказателства, понеже спрямо мен бяха прилагани СРС".
Петрова казва, че се е виждала многократно с Узунов по негова инициатива, а неверни показания е трябвало да даде, "за да може да отстранят Евелин Драганов от системата, а пък в замяна аз да получа някаква подкрепа по наказателното дело, всъщност да бъде прекратено спрямо мен".
Димитър Узунов не отговаряше на мобилния си телефон. Пред "Правен свят" той заявява, че
През декември 2014 г. от държавното обвинение съобщиха, че Специализираното звено за противодействие на престъпления, извършени от магистрати
към Софийска градска прокуратура и ДАНС, е привлекло районния съдия от Раднево Евелин Драганов заради това, че година по-рано е заплашил деловодителката Йовка Митева с убийство.
В същото съобщение се казваше, че срещу друг съдия от съда - Люба Петрова, също е било повдигнато обвинение. Тя е разследвана за лъжесвидетелстване по гражданско дело, лихварство и длъжностно престъпление.
Делото влезе в съда през април тази година, но на два пъти съдията по делото Николай Младенов го прекратява и връща на прокуратурата. Държавното обвинение протестира определенията пред Софийския апелативен съд, който отменя решението на градския съд на два пъти, което става причина съдия Младенов да се отведе от делото и то да бъде разпределено в началото на тази година на съдия Веселина Ставрева. Процесът започва с една година закъснение - през април.
Именно по този процес съдия Люба Петрова дава показания, с които уличава Димитър Узунов в натиск за лъжесвидетелстване. Делото срещу съдия Петрова, по което тя е обвиняема с още трима души (сред които двама адвокати), е насрочено за декември и също се гледа в Софийския градски съд.
Използва се защитната позиция на свидетел по наказателно дело и обвиняем по друго производство, за да бъда злепоставен. Не без значение е, че сред обвиненията, повдигнати срещу г-жа Петрова, са такива за подбуждане към лъжесвидетелстване и за съзнателно потвърждаване на неистина по гражданско дело, видно от прессъобщение, публикувано на сайта на Прокуратурата на Република България на 09.12.2014 г.", казва Узунов.Той смята "спокойно да изчака приключването" на проверката от районната прокуратура и да окаже пълно съдействие за разкриване на истинските факти и обстоятелства, "тъй като нямам съпричастност към подобни действия".


description: Най-голямо е струпването в квартал Авджълар, където на тези избори е разкрита една секция, пет пъти по-малко в сравнение с предишните президентски избори, когато в Авджълар гласуваха над 2500 души.

title: Опашки и напрежение пред изборните секции в Истанбул

maintext:
Снимката е илюстративна
Дълги опашки, напрежение и недоволство у хората в някои от изборните секции, разкрити в компактно населените райони в европейската част на Истанбул, съпровождат гласуването за президент и вицепрезидент на България и за референдума, разказва кореспондент на БТА.Най-голямо е струпването в квартал Авджълар, където на тези избори е разкрита една секция, пет пъти по-малко в сравнение с предишните президентски избори, когато в Авджълар гласуваха над 2500 души (сравнението се прави с президентските избори, понеже по принцип на тях се явяват по-малко гласоподаватели в сравнение с парламентарните, уточнява БТА).В единствената секция в Авджълар докъм един часа са гласуваха 450 души, а опашката наброяваше най-малко още 500."Това не са избори, а си е живо мъчение. Втори час чакаме на опашката, изнервихме се, как една секция ще стигне за толкова много хора", казва Махмуре К. от Кърджали.Други идват, попълват заявленията и си отиват, за да дойдат по-късно.В секциите в Кърач, Есенйурт, на европейския бряг и в единствената секция на азиатския бряг Картал също има опашки, което създава напрежение у хората. Но в Байрампаша и Багджълар е по-спокойно, информираха оттам.Мустафа Д., активист на една от изселническите организации казва, че много от хората са се амбицирали да гласуват заради орязването на секциите в Турция, които са 35, докато потенциалът от изселници е около 100 хиляди души.Група изселници се канят да отнесат въпроса за намаляването на секциите до европейските институции.Едновременното гласуване за президент и за референдума забавя изключително много процедурата по гласуването.За да се намали напрежението и за да гласуват всички, в Авджълар се осигури транспортиране на хората в генералното консулство в Истанбул, където е спокойно. Други групи хора заминаха със собствените си коли за консулството, за да гласуват там.По-слабо е гласуването за референдума поради недостатъчната информираност, някои избиратели дори едва в секцията научават за референдума. Оплакват се и от слабата предизборна кампания на кандидатите и политическите партии специално в Турция.Хора, които са упражнили правото си на вот, казват, че са гласували за България, че искат по-добро бъдеще и по-добри грижи за сънародниците, които живеят там.Доброволци от изселническите организации попълват декларациите на хората, което не знаят добре български език, особено на възрастните. Това не е незаконно, стига подписът под декларацията да е положен лично, съобщи по-рано ЦИК в отговор на сигнали за нарушения по време на вота в Турция от коалицията "Обединени патриоти". От Централната избирателна комисия изпратиха и специален инструктаж до членовете на СИК в страната заради сигнали, че в секциите се говори на турски език.


description: Световният шампион във Формула 1 участва в промоционално събитие преди Гран при на Бразилия в неделя.

title: Снимка на деня: Хамилтън се снима пред графити с образа си

maintext: 1/1 снимки в галерията Световният шампион във Формула 1 Люис Хамилтън си прави селфи пред графити с неговия образ по време на промоционално събитие в Сао Пауло преди състезанието за Гран при на Бразилия в неделя. Английският пилот изостава в надпреварата за титлата през този сезон и трябва задължително да спечели в предпоследното състезание, за да запази шансове за краен успех.


description: Производствените разходи са с 25 до 35 процента по-високи, отколкото ако се шиеше в Азия.

title: Защо е трудно да има завръщане към обувки Made in USA

maintext:
САЩ внасят 98% от обувките за местния пазар.
Американските компании внимателно следят какво ще предприеме администрацията на президента Доналд Тръмп спрямо споразуменията за външна търговия, но засега изглежда, че повече от тях планират да прехвърлят товара на гърба на потребителя, вместо да приберат производства в САЩ.Обувната индустрия е типичен пример, разказва "Ройтерс".Nike и New Balance Shoes например инвестират от дълги години в Азия и едва ли ще се откажат от ниските производствени разходи в Китай и Виетнам дори пред перспективата от повишаване на митата от страна на Вашингтон, казват анализатори пред агенцията. Евентуално завръщане на работни места може да стане след години и зависи от технологични пробиви като 3D печата и роботизацията, позволяващи да се наемат по-малко американски служители. Същата динамика е в сила и при индустрии като производството на авточасти, изнесено през последните 20 години изцяло в Мексико."Идеята да бъде върнато производството на обувки в развитите държави е фарс", казва Ед ван Везел, изпълнителен директор на Hi-tech International Holdings BV. Базираната в Амстердам компания продава на американския пазар около 30% от обувките си.САЩ внасят близо 98% от обувките за местния пазар. Това прави близо 2.5 млрд. чифта през 2015г., т.е. почти по 8 чифта на всеки мъж, жена и дете.Шиенето на обувки е сложна операция с много ръчен труд - понякога до 80 стъпки в производството. Във Виетнам един среден работник в индустрията получава 245 долара на месец Средното мито за внос на обувки в САЩ е малко над 13%.Базираната в Бостън New Balance произвежда в САЩ около 20% от стоките си, продавани в американския пазар. В петте предприятия на източния бряг производствените разходи са с 25 до 35 процента по-високи, отколкото ако се шиеше в Азия. Разликата се компенсира от това, че в САЩ се произвеждат обувки от висок клас или по специална поръчка, т.е. и с високи цени. Но ако частната компания беше листвана на борсата, инвеститорите със сигурност щяха да оказват натиск цялото производство да се изнесе зад граница.Базираната в Бийвъртън Nike внася почти цялата си продукция и защитаваше споразумението ТРР с твърдения, че благодарение на него ще открият 10 000 нови места за инженери за поддръжка на автоматизирано производство и за проектиране в САЩ.New Balance бе против ТРР, основно защото според компанията това споразумение би дало нечестно предимство на Nike под формата на повече печалби, влагани в нови машини, продукти и реклама.За бостънската компания тази позиция излезе малко солена – след победата на Тръмп тя бе възприета като подкрепа за него и предизвика вълна от протести с извърляне или подпалване на обувките им . Проблемите се задълбочиха и когато неонацистки сайт обяви, че New Balance създава "официалните обувки на белите хора".Отвъд тези страсти, основният проблем на производителите е как да намалят човешкия фактор. Reebok, например, разчита лаборатория в Лод Айлънд да помогне за създава на обувки с т.нар. течна пластмаса. "Анализираме цялостния процес на създаване на една обувка", заяви Бил Макинис, ръководител на специалната прокрама в компанията, притежавана от германската Addidas AG.Има скептици като Ед Ван Везел от Hi-tech, според когото ще минат години преди навлизането на авангардно оборудване, способно да изработва обувки автоматично, изцяло, масово и евтино.Анализаторът Мат Пауъл от маркетинговата NPD Group казва, че основният проблем пред навлизането на нови технологии е, че американците обичат евтини обувки и ги искат в огромни количества. "Единственият процес, който отговаря на това изискване, е Flynet на Nike. И въпреки това, те продадоха миналата година 1 милион чифта от серията Flyknit при близо 400 милиона от цялостната си продукция."


description: От приложения списък се вижда, че отменени са общо десет полета. Причината за това е стачка на служители на компанията.

title: "Луфтханза" отмени полети от и до София заради стачка

maintext:
Фотограф: В© Ralph Orlowski / Reuters
Полет №LH1429, който трябва да излети в 06:15 ч. за Франкфурт, Германия.
Полет №LH1426, който трябва да кацне в 13:10 ч. от Франкфурт, Германия.
Полет №LH1427, който трябва да излети в 13:50 ч. за Франкфурт, Германия.
Полет №LH1428, който трябва да кацне в 20:15 ч. от Франкфурт, Германия.
Полет №LH1707, който трябва да излети в 06:05 ч. за Мюнхен, Германия.
Полет №LH1702, който трябва да кацне в 11:55 ч. от Мюнхен, Германия.
Полет №LH1703, който трябва да излети в 12:50 ч. за Мюнхен, Германия.
Полет №LH1704, който трябва да кацне в 18:05 ч от Мюнхен, Германия.
Полет №LH1705, който трябва да излети в 18:50 ч. за Мюнхен, Германия.
Полет №LH1706, който трябва да кацне в 21:55 ч. от Мюнхен, Германия.
Кога и къде:
24 ноември 2016г.
София хотел Балкан
capital.bg/banks Четвърта годишна конференция "Банките и бизнесът"
Теми в програмата:
Как изглежда банковият сектор след прегледа на качеството на активите и стрес тестовете
Перспективите и предизвикателствата пред банкирането през 2017
Кредитиране в условия на ниски лихви – какво да очаква бизнесът
Нови продукти и възможности за рефинансиране
Пазарът на необслужваните кредити - ще има ли раздвижване след прегледа
Какво могат да предложат банките, за да стимулират успешни проекти сред бизнеса
Германският превозвач "Луфтханза" отмени утрешните си полети от София до Франкфурт и Мюнхен, съобщиха от летище София.От приложения списък се вижда, че отменени са общо десет полета за сряда, 23 ноември. Причината за това е стачка на служители на компанията.Ето и пълен списък на полетите:Във Франкфурт от авиокомпанията съобщиха, че отменят от полунощ над една трета от полетите си за сряда заради 24-часов протест на пилотите. Става дума за 876 от близо 3000 редовни полета за деня, което ще засегне около 100 000 пътници.Това е 14-ата поредна стачка в продължителния спор между работодателя и профсъюза Vereinigung Cockpit (VC).Не са засегнати полети на Germanwings, Eurowings, Austrian Airlines, SWISS и Brussels AirlinesВъв вторник нискоразходният превозвач Eurowings анулира повече от 60 полета заради друга стачка на стюардесите в спор с профсъюза Verdi. Протестът започна в 5 сутринта в Дюселдорф и Хамбург и ще продължи до 20 часа местно време.


title: Пет банки ще отпускат по-евтини заеми за малките фирми

maintext:
Фотограф: Надежда Чипева
Европейският инвестиционен фонд (ЕИФ), част от групата на Европейската инвестиционна банка (ЕИБ), подписа първите гаранционни споразумения по оперативна програма "Инициатива за малки и средни предприятия". Те са с Обединена българска банка, Райфайзенбанк България, Уникредит Булбанк, Прокредит банк и СИБАНК.
Споразуменията имат за цел да подобрят достъпа до финансиране за над 4 хил. български малки и средни предприятия, включително микропредприятия и стартиращи фирми, което ще бъде осигурено чрез банково кредитиране при по-ниски обезпечения и по-ниски лихви.
Петте гаранционни механизма ще генерират финансиране на фирми от общо 385 млн. евро, което представлява две трети от планираните 600 млн. евро, които са на разположение по тази оперативна програма, съобщават от Министерството на икономиката.
Инициативата за малките и среднитe предприятия се съфинансира освен от бюджета на страната и от Европейския съюз и чрез ресурси на "Хоризонт 2020", както и с ресурси на Групата на Европейската инвестиционна банка.


description: Нова сепарираща площадка, която може да различава различните цветове на стъклото и да го разделя по този признак, откриха от организацията "Екопак" на специално събитие в четвъртък близо до село Равно поле.

title: Нова инсталация рециклира стъклото по цветове

maintext:
1
2 Фотограф: Босилена Мелтева 1
2
Нова сепарираща площадка, която може да разграничава цветовете на стъклото и да го разделя и рециклира в три цвята – бяло, зелено и кафяво, откриха от организацията "Екопак" на специално събитие в четвъртък близо до село Равно поле. Така полученият рециклиран продукт може да се вложи директно в производството.
Модерната технологична линия пречиства стъклото до 25 грама на 1 тон примеси. Чрез нея организацията ще намали примесите двойно.
фективното управление на системата за разделно събиране на отпадъци дава възможност за
инвестиране в по-модерни технологии.
.
Модернизираната инсталация има капацитет да сортира половината от пуснатите на българския пазар стъклени опаковки.
"Пречистването на стъклото до тези нива го превръща в качествена суровина", каза изпълнителният директор Тодор Бургуджиев.
"На годишна база ще можем да пречистваме 30 хил. тона стъкло", каза още той. Инвестицията е била 2 млн. лв.
Гости на откриването бяха министърът на околната среда и водите в оставка Ивелина Василева и кметът на София Йорданка Фандъкова. По думите на Василева ползата от новата инсталация е свързана с това да депонираме колкото се може по- малко отпадъци.
Фотограф: Босилена Мелтева
"Аз се гордея с това, че системата за рециклиране в България работи добре", каза тя. По думите й страната ни рециклира 64% от отпадъците си и това е средното ниво за Европа. Ивелина Василева наблегна на факта, че близо 6 млн. и 660 хил. жители в страната са обхванати от системата за рециклиране на отпадъците. Инвестирано е мащабно в регионалните системи за сепариране на отпадъците. 12 от тях са обезпечени с компостиращи, а 11 със сепариращи инсталации.
Настоящият кмет на столицата обяви, че от дълги години общината си партнира с "Екопак" и че 60% от пристигащото в инсталацията стъкло идва от отпадъците на софиянци. В същото време Софийската община по думите й е в конкуренция с "Екопак" заради завода на София за рециклиране, благодарение на който за една година депонираният отпадък от София е намалял със 79%. Голяма част от отпадъците в завода обаче отиват за изгаряне в циментовите заводи.
Използването на рециклираното стъкло е 4 и половина пъти по-евтино, отбеляза още Йорданка Фандъкова. Между шест и седем процента от битовия отпадък е стъкло.
Гостите видяха на място как работи новата система и разгледаха вложените в нея технологии. Настоящият кмет на столицата обяви, че от дълги години общината си партнира с "Екопак" и че 60% от пристигащото в инсталацията стъкло идва от отпадъците на софиянци. В същото време Софийската община по думите й е в конкуренция с "Екопак" заради завода на София за рециклиране, благодарение на който за една година депонираният отпадък от София е намалял със 79%. Голяма част от отпадъците в завода обаче отиват за изгаряне в циментовите заводи.Йорданка ФандъковаМежду шест и седем процента от битовия отпадък е стъкло.
Инвестицията повишава капацитета на инсталацията два пъти, намалява съдържанието на замърсители в готовата суровина два пъти, гарантира по-висококачество и дава възможност за разделяне на стъклото по цвят. "Това е добра новина за рециклиращите заводи в България, както и за производителите на продукти в стъклени опаковки – те ще получат по-чиста суровина и съответно по-качествени опаковки", обясни Тодор Бургуджиев, изпълнителен директор на Екопак. Той подчерта, че "е